
 18.12.2020
 BG
 Официален вестник на Европейския съюз
 L 428/57
 РЕГЛАМЕНТ ЗА ИЗПЪЛНЕНИЕ (ЕС) 2020/2151 НА КОМИСИЯТА
 от 17 декември 2020 година
 за определяне на правила за хармонизираните спецификации относно маркировката на пластмасовите продукти за еднократна употреба, посочени в част Г от приложението към Директива (ЕС) 2019/904 на Европейския парламент и на Съвета относно намаляването на въздействието на определени пластмасови продукти върху околната среда
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива (ЕС) 2019/904 на Европейския парламент и на Съвета от 5 юни 2019 г. относно намаляването на въздействието на определени пластмасови продукти върху околната среда (1), и по-специално член 7, параграф 2 от нея,
 като има предвид, че:
 (1)
 В Директива (ЕС) 2019/904 се определят общите изисквания по отношение на маркировката върху определени пластмасови продукти за еднократна употреба, които често се обезвреждат по неподходящ начин. Маркировката следва да информира потребителите за наличието на пластмаси в продукта; за начините за обезвреждане на отпадъците, които трябва да се избягват за продукта; и за отрицателното въздействие върху околната среда, произтичащо от замърсяване или друг неправилен начин за обезвреждане на отпадъците от продукта.
 (2)
 Съгласно Директива (ЕС) 2019/904 Комисията е длъжна да определи хармонизирани спецификации относно маркировката на пластмасовите продукти за еднократна употреба, посочени в част Г от приложението към същата директива. Хармонизираните спецификации относно разположението, размера и дизайна на маркировката следва да са съобразени с обхванатите различни групи продукти. Необходимо е да се уточнят форматът, цветовете, минималната разделителна способност и размерите на шрифтовете, които трябва да се използват, за да се гарантира, че всеки елемент от маркировката се вижда изцяло.
 (3)
 Комисията подложи на оценка съществуващите маркировки, набелязани чрез онлайн допитване до заинтересованите страни и чрез обзор на пазара, за да разбере механизма на оценяване и изискванията във връзка с маркировките и тяхното въздействие.
 (4)
 Комисията се консултира с представителни групи от потребители и проведе полево изпитване, за да провери дали маркировките са ефективни и лесно разбираеми, както и за да избегне подвеждаща информация.
 (5)
 Мерките, предвидени в настоящия регламент, са в съответствие със становището на комитета, създаден по силата на член 39 от Директива 2008/98/ЕО на Европейския парламент и на Съвета (2),
 ПРИЕ НАСТОЯЩИЯ РЕГЛАМЕНТ:
 Член 1
 Опаковка
 За целите на настоящия регламент „опаковка“ означава търговска опаковка и групова опаковка съгласно определеното в член 3, точка 1 от Директива 94/62/ЕО на Европейския парламент и на Съвета (3).
 Член 2
 Хармонизирани спецификации относно маркировката
 1. Хармонизираните спецификации относно маркировката на дамски превръзки, хигиенни тампони и апликатори за тампони са определени в приложение I.
 2. Хармонизираните спецификации относно маркировката на мокри кърпички, т.е. предварително навлажнени кърпички за лична хигиена и битова употреба, са определени в приложение II.
 3. Хармонизираните спецификации относно маркировката на тютюневи изделия с филтри и филтри, продавани за употреба в комбинация с тютюневи изделия, са определени в приложение III.
 4. Хармонизираните спецификации относно маркировката на чаши за напитки са определени в приложение IV.
 Член 3
 Езици
 Информационният текст на маркировката се изписва на официалния език или официалните езици